Max: Mathata, mfana. Ke rile go boa bokgolwa bja dipolotiki, ka hlaka mo ke bego ke re ke a ipolaya. Ka napa ka ya go tatago ka mmotša mathata a ka. Ke yena wa go ntaetša gore ge re re motho o atlegile ga se ge a bonwa ke bohle fela. Katlego e ka pelong. Ge motho a ka lebelela moo a tšwago gomme a bona a kgonne go dira seo se thušitšego batho le ge batho bao bona ba sa se bone, o swanetše go ipetha mafahla a re 'ke motho, ke na le mohola'. O rile botho ga se ge motho a eja a lahla ka ge a sa ithute selo. Botho ke ge motho a kgona go dira gore batho ba bangwe ba ipone e le batho ka ditiro tša gagwe. Ke gona a tla ithutago gore lethabothabo la go kgotla le maikutlo a pelo le bjang.